钦定古今图书集成/明伦汇编/宫闱典/第091卷 > 安平公主 下嫁刘异
## 钦定古今图书集成/明伦汇编/宫闱典/第091卷 > 安平公主 下嫁刘异

按《唐书公主列传》：安平公主，下嫁刘异。宣宗即位，宰
相以异为平卢节度使。帝曰：“朕唯一妹，欲时见之。”乃
止。后随异居外，岁时辄乘驿入朝，薨乾符时。

按《东观奏记》：上亲妹安平公主下嫁驸马都尉刘异。
上命宰臣与一方面，中书﹐拟平卢节度使，上谓曰：“朕
只有一妹，时欲相见。平卢去京敻远，卿别思之。”宰臣
乃奏邠宁节制，近于平卢，仍许安平公主岁时乘传
入京。刘异将赴镇，安平入辞，以异姬人从。安平左右
皆宫人，上尽记之。忽见别姬，问安平曰：“此谁也？”安平
曰：“刘郎声音人。”上悦安平不妒，喜形于色，顾左右曰：
“便令作主人，不令与宫娃同处。”上之甄别防闲，纤微
不遗如此。